**Tájékoztató pedagógusok részére**

A tábor időpontja: **2017. július 3. - augusztus 18.**, minden hétköznap 8.00-16.00 óra között. A gyerekekre a gyülekezési idő (7.00-8.00) és a táborozást követő idő (16.00-17.00) alatt, valamint a tábor teljes ideje alatt képzett felügyelők vigyáznak, ezért várjuk az Önök jelentkezését!

**Képzett felügyelők foglalkoztatása:**

Az Önök munkáját animátorok egészítik ki, amely fordítva is igaz, a táboroztatást szoros együttműködésben végzik. 20 gyermek után 1 fő pedagógust kívánunk alkalmazni, aki nagyobb létszám esetén társául 1 fő animátort kap.

A 20 főnél kisebb létszámú csoportok a korábbi évekhez hasonlóan összevonásra kerülnek, ezért kérjük arra a lehetőségre is számítsanak, hogy nem csak a saját iskolájuk diákjaira kell felügyelni. Amennyiben egy csoportban legalább 5 fő sajátos nevelési igényű gyermek kerül regisztrálásra, úgy a csoportnál a tanév során alkalmazott felügyeleti létszámot vesszük figyelembe.

VÁLTOZÁS! Az önök napi munkabére: bruttó 7.200 Ft-ról **8.000 Ft-ra növekedett**.

**Jelentkezés:**

A budapesti nyári napközis táborokba való jelentkezést e-mailben, az obudainyaritabor@obudasport.hu e-mail címen kérjük megtenni. **A jelentkezéseket június 9-ig fogadjuk,** ahol kérjük a **táborhelyszínt és a táboroztatási hetet/heteket**, illetve a tavalyi gyakorlat alapján, **aki tud ügyeletet vállalni, az az ügyeleti időt is jelölje meg**. Az erre az időre eső részarányos díjat a munkabérrel együtt számoljuk el. A korábbi években megküldött pedagógusi beosztást a fentiek értemében nem kell részünkre megküldeni, azokat az Óbudai Sport Kft. készíti el.

A táboroztatási feladatot **egyéni vállalkozóként** vagy **társas vállalkozás** **tagjaként** is el lehet látni, amennyiben a vállalkozás **tevékenységi körében** szerepel olyan oktatási tevékenység, amely a feladat ellátásához szükséges. A fenti feltételek hiányában, megbízási díjat tartalmazó megbízási szerződés kerül aláírásra. Társas vállalkozás alkalmazottjaként a feladat nem végezhető. Az egyéni vállalkozói igazolvány másolatát a szerződéshez mellékelni kell.

Akiknek számfejtve lesz a megbízási díja, a tavalyi elszámoláskor megkapott **TB kiskönyvet** is el kell hozni. Az iskolaorvosnál lévő alkalmassági igazolás fénymásolatát kérjük, hozzák magukkal! Amennyiben még nem rendelkezik az általunk kiállított TB kiskönyvvel, úgy legyenek szívesek jelezni ezt a jelentkezésnél. Az állandó jogviszonyukhoz kapcsolódóan a Magyar Államkincstárnál leadott kiskönyveket **NE kérjék ki**!

A jelentkezések alapján a szerződéseket és nyilatkozatokat az Óbudai Sport és Szabadidő Nonprofit Kft. küldi meg a pedagógusoknak, melyeket kitöltve kérünk visszaküldeni a táboroztatás előtt.

Kérdés esetén telefonon – 1/388-9770 –  és e-mailben – obudainyaritabor@obudasport.hu – állunk rendelkezésükre:
Kiserdei tábor: Pinviczky Petra
Laborc utcai tábor: Mári Dorottya